CELEX: 62020TN0767
Language: et
Date: 2020-12-23 00:00:00
Title: Kohtuasi T-767/20: 23. detsembril 2020 esitatud hagi – Impresa comune Clean Sky 2 versus NG

15.2.2021   
            
            
               ET
            
            
               Euroopa Liidu Teataja
            
            
               C 53/66
            
         
      23. detsembril 2020 esitatud hagi – Impresa comune Clean Sky 2 versus NG
      (Kohtuasi T-767/20)
      (2021/C 53/83)
      Kohtumenetluse keel: itaalia
      
         Pooled
      
      
         Hageja: Ühisettevõte Clean Sky 2 (esindajad: advokaat M. Velardo ja B. Mastantuono)
      
         Kostja: NG
      
         Nõuded
      
      Hageja palub Üldkohtul:
      
                  —
               
               
                  mõista kostjalt Clean Sky 2 kasuks välja 56 111,31 eurot vastavalt toetuslepingule nr 271874 WISMOA Euroopa Liidu seitsmenda raamprogrammi raames, millele lisandub intress 3,5 % Euroopa Keskpanga poolt peamistele refinantseerimistoimingutele rakendatavas määras, alates 23. maist 2019 kuni summa tegeliku tasumise kuupäevani.
               
            
                  —
               
               
                  mõista käesoleva menetlusega seotud kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja järgmise väite.
      Kostja rikkus oma lepingulisi kohustusi, kui ta jättis tagasi maksmata personalikuludega seotud summa, mida loeti abikõlbmatuks. Sellest tulenevalt, vastavalt toetuslepingu sätetele, väljastas hageja kaks võlateadet kogusummale 56 111,31 eurot, mis oli juba makstud äriühingule Alpha Consulting Service Srl. Käesolevas kohtuasjas ei ole mingit kahtlust asjaoludes, millest tulenevad kohustused kostjale kui osanikule ja esindajale äriühingus Alpha Consulting Service Srl, mis on äriregistrist kustutatud. Äriühingu vastuväited võlateatise väljastamisele on üldised, puudulikud ja tõendamata ning seega täielikult põhjendamatud. Järelikult on hagejal õigus nõuda makstud summa hüvitamist ja tagasimaksmist koos intressidega.